לוסי איוב

לוּסִי אַיוּבּ (בערבית: لوسي أَيّوب; נולדה ב-21 ביוני 1992) היא מנחת טלוויזיה ורדיו ושחקנית ערבייה-ישראלית.

==ביוגרפיה==
אַיוּבּ נולדה בשכונת הדר הכרמל שבחיפה, לאב ערבי-נוצרי ולאם יהודייה בת לניצולי שואה, שהתנצרה לפני נישואיהם. איוב אמנם הוטבלה בכנסייה, אך כיום היא מגדירה את זהותה המורכבת גם כ"ישראלית־פלסטינית־יהודית־ערבית". אביה, מרון איוב, עובד בטחנת קמח, ואמה מיכל (לבית שטיר) עובדת כמזכירה במשרד עורכי דין. לה אח ושתי אחיות, כשאחת מהן היא הפעילה הפרו-פלסטינית מאי איוב<ref name=":22"></ref>. סבתה מצד אביה, בת למשפחת פליטים ערבים-פלסטינים, שנאלצו לברוח מארץ ישראל ללבנון במהלך מלחמת העצמאות ב-1948, אך סבתה עצמה נשארה בחיפה במנזר, ולאחר מכן אומצה על ידי אישה בשם לוסי כיאט.

איוב התחנכה במסגרות נוצריות וקתוליות. למדה בתיכון הערבי -קתולי "נזירות כרמלית" בחיפה. כמו כן, למדה גם שיעורי מוזיקה ופיתוח קול. איוב סיפרה שהיא רשומה כ"חסרת-לאום" לפי נתוני מרשם האוכלוסין, ולכן היא קיבלה מכתב הנשלח באופן אוטומטי לכלל המלש"בים כדי ליידעם מראש על תהליך גיוסם לצה"ל. מאוחר יותר, שירתה בצה"ל כמדריכת סימולטור בחיל האוויר.<ref name=":1" />

ב-2016 החלה ללמוד בתוכנית (פכ"מ) לפילוסופיה, כלכלה, מדע המדינה ומשפטים שבאוניברסיטת תל אביב. היא סיימה את התואר בשנת 2021.<ref></ref> באותה שנה, איוב זכתה לפרסום רב ברשתות החברתיות, כששותפו מספר קטעי שירת ספוקן וורד פרי עטה במסגרת תחרות "פואטרי סלאם ישראל". בין השורות הזכורות ביותר מכתביה של איוב: . לאחר מכן באותה שנה הצטרפה לחטיבת הדיגיטל של תאגיד השידור הישראלי, והחלה לכתוב ולהגיש סרטונים אינפורמטיביים שבמקור יועדו לערוץ היוטיוב של תאגיד "כאן", בין השאר לצד הקומקאיית לאה לב, אך בהמשך החלו להיות מוקרנים כתשדירים טלוויזיוניים בין תוכניות הערוץ בכאן 11.

ב-2017 הקריאה איוב שיר תגובה בבית הנשיא עם רואי רביצקי לנאום השבטים של נשיא המדינה ראובן ריבלין לרגל השקת מיזם "תקווה ישראלית". בהמשך אותה שנה, הנחתה תוכנית תרבות שבועית לצדו של נעם סמל, בתחנת הרדיו של תאגיד השידור כאן ב, ושימשה כחלק מצוות המנחות המתחלפות של תוכנית המגזין היומית "מועדון תרבות" בערוץ כאן 11, לצדן של שפרה קורנפלד, אסתר רדא ודפנה לוסטיג. חרף ביטולה, עלה בידי התוכנית לזכות בטקס פרסי האקדמיה הישראלית לטלוויזיה 2017 (שנערך ב-2018) בקטגוריה "תוכנית התרבות הטובה ביותר".

היא שיחקה את בת הזוג בווידאו קליפ לשיר "כל הזמן הזה" של רביד (נצ'י נצ') פלוטניק.

איוב נבחרה על ידי תאגיד השידור הישראלי (כאן) להגיש את תוצאות הניקוד הישראלי באירוויזיון 2018, כשבאותה שנה היא עשתה זאת לראשונה בשלוש שפות: בעברית, באנגלית ובערבית.

ב-2018 הנחתה את העצרת המרכזית לכבוד יום הזיכרון ליצחק רבין בתל אביב. בהמשך היא הנחתה את טקס הענקת פרסי האקדמיה לטלוויזיה לשנת 2018, ששודר בכאן 11 במרץ 2019, לצד מיכאל הנגבי.
לוּסִי אַיוּבּ כאחת המנחים בגמר [[אירוויזיון 2019 בתל אביב (לצד בר רפאלי, ארז טל ואסי עזר)]]
באירוויזיון 2019, שנערך במאי בתל אביב, הייתה איוב אחת מארבעת המנחים, לצד אסי עזר, ארז טל ובר רפאלי. לפני כן, בינואר, הנחתה לצד אסי עזר את משדר הגרלת חלוקת המדינות לחצאי הגמר.

ב-2020 איוב הגישה את תוכנית האירוח היומית "הלילה עם לוסי וגורי" בכאן 11, לצדו של גורי אלפי. איוב הגישה בשנית את הניקוד הישראלי במסגרת אירווזיון 2020 ובשלישית במסגרת אירוויזיון 2021.

בנובמבר 2021 הודיעה על סיום עבודתה בתאגיד השידור הישראלי, לטובת הנחיית תוכנית המציאות "רוקדים עם כוכבים" בקשת 12. בסמוך למועד זה, הודיעה חברת האשראי "MAX" (לשעבר, לאומי קארד) כי איוב תשמש כפרזנטורית החברה, לצדו של שחר חסון.

איוב חזרה לראשונה לסגל תאגיד כאן בשנת 2021, כשהנחתה את העונה השישית של השעשועון "המרדף" בכאן 11, שם החליפה את המנחה עידו רוזנבלום.

בפברואר 2022 החלה איוב להנחות את העונה השמינית של "רוקדים עם כוכבים", שעברה לראשונה להיות משודרת בשידורי קשת. למעט בפרקים בהן הוחלפה באסי עזר ולאחר מכן באילנית לוי, עקב מחלת הקורונה בה לקתה איוב.

במקביל ב-2022, חזרה איוב בשנית לכאן 11, הפעם כמגישה לצד גורי אלפי בתוכנית הדוקו "בלי פאניקה!", הסוקרת את היערכותה של מדינת ישראל לאסונות שונים.

ב-2022 שודרה ב-yes העונה הרביעית של הסדרה "פאודה". בעונה זאת היא משחקת בתור דמות של קצינת משטרה ערבייה-ישראלית הנשואה ליהודי, בתו של סייען ואחותו של פעיל חזבאללה.

ב־2023 שיחקה בסדרת המדע-בדיוני לנוער "דרימארס" ששודרה בערוץ זום למנויי הוט, בתור אחת מהמפקדות שמטרתן לחקור את כוכב הלכת מאדים. בהמשך שנת 2023, איוב שבה לעיסוקה כמנחה עם תחילת עונתה השנייה של תוכנית הריאליטי "רוקדים עם כוכבים" בקשת 12.

ב-2024 שיחקה בסדרת הדרמת-מתח "רוח צפונית" (נקראה במקור "8200"), בערוץ HOT3. במאי באותה שנה, במהלך מלחמת חרבות ברזל של מדינת ישראל, איוב חזרה להנחות את עונתה השלישית של תוכנית המציאות "רוקדים עם כוכבים", המשודרת בקשת 12.

ביולי 2024 עלתה סדרת דרמת המתח "טיפול לילי" מבית yes הטלוויזיה בלוויין, בה איוב מגלמת את מירא, אחותו ההריונית של הפסיכולוג הקליני לוּאַי מנסור, שאשתו התאבדה לאחר מאבק בדיכאון; בגילומו של יוּסֻף (ג'ו) סוויד.<ref></ref>

=== חיים אישיים ===
אַיוּבּ, 2018
ב-2016, בראיון ל"הארץ", סיפרה איוב: .

איוב סיפרה כי האמן שהכי השפיע עליה הוא המוזיקאי בוב דילן, לאחר שאביה מרון השמיע לה אותו בצעירותה.

באוגוסט 2021 נישאה לבן זוגה היהודי-ישראלי, איתי בר. השניים הורים לבת.

== פילמוגרפיה ==

=== טלוויזיה וסדרות ===
{| class="wikitable sortable"
!שנה
!כותרת
!דמות
!רשת שידור
!הערות
|-
!2017–2018
|מועדון תרבות
|—
| rowspan="6" |כאן 11
|מנחה לסירוגין; לצדן של דפנה לוסטיג, אסתר רדא ושפרה קורנפלד
* התוכנית זכתה בפרס האקדמיה הישראלית לטלוויזיה לשנת 2017 לתוכנית תרבות
|-
!2019
|אירוויזיון 2019
|—
|כמנחה לצדם של אסי עזר, ארז טל ובר רפאלי
|-
! rowspan="2" |2020
|עד כאן!
|—
|משתתפת אורחת
|-
|הלילה עם לוסי וגורי
|—
|מנחה לצדו של גורי אלפי
* התוכנית זכתה בפרס האקדמיה הישראלית לטלוויזיה לשנת 2020 לתוכנית בידור
|-
!2021–2022
|המרדף
|—
|מנחת העונה השישית

* התוכנית זכתה בשני פרסי האקדמיה הישראלית לטלוויזיה לשעשועון, לשנת 2021 ולשנת 2022
|-
! rowspan="2" |2021
|זהו זה!
|בתפקיד עצמה
| rowspan="2" |תפקידי אורח
|-
|לבד בבית
|ענת
|כאן חינוכית
|-
!2022
|בלי פאניקה!
|—
|כאן 11
|מנחה לצדו של גורי אלפי
|-
! rowspan="2" |2022–הווה
|רוקדים עם כוכבים
|—
|קשת 12
|מנחה
|-
|פאודה
|מאיה טוואלבה
|yes
|הצטרפה לאנסמבל החל מעונה 4;

* הייתה מועמדת לפרס האקדמיה הישראלית לטלוויזיה לשנת 2022 לשחקנית ראשית בסדרת דרמה
|-
!2023–הווה
|דרימארס
|רות
|זום למנויי HOT
|תפקיד משנה
|-
! rowspan="2" |2024–הווה
|רוח צפונית
|רס"ן סודרי
|HOT3
|תפקיד נשי מרכזי;
שם הסדרה במקור: "8200"
|-
|טיפול לילי
|מירא מנסור
|yes הטלוויזיה בלוויין
|תפקיד משנה
|}

==קישורים חיצוניים==

* סתיו זיו, [http://blog.kan.org.il/post/?pid=1041 השם הוא איוב. לוסי איוב], בלוג כאן תאגיד השידור הישראלי, 26 ביולי 2017
* 

==הערות שוליים==

קטגוריה:אמני ספוקן וורד
קטגוריה:רוקדים עם כוכבים
קטגוריה:מנחות טלוויזיה ישראליות
קטגוריה:מנחי האירוויזיון בישראל
קטגוריה:משוררות ערביות ישראליות
קטגוריה:סגל כאן ב'
קטגוריה:סגל תאגיד השידור הישראלי - שידורי הטלוויזיה
קטגוריה:סגל קשת
קטגוריה:ערביות נוצריות ישראליות
קטגוריה:בוגרות תנועת הצופים בישראל
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:שדרניות רדיו ישראליות
קטגוריה:חיפה: אישים
קטגוריה:תל אביב-יפו: אישים
קטגוריה:נוצריות מזרח תיכוניות
קטגוריה:פרזנטוריות ישראליות
קטגוריה:פורבס 30Under30: ישראל
קטגוריה:ישראליות שנולדו ב-1992
קטגוריה:ישראלים שנולדו ב-1992